РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 12
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 10.05.2023 г.

Днес, 10.05.2023 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                                         ЧЛЕНОВЕ:  Олга Керелска
                                                                                              Стефан Петров
                                                                                              Огнян Дамянов
                                                                                              Боян Новански

ОТСЪСТВАТ: Стефан Гроздев и Йордан Стоев.
                                                                                              
От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“ и Мая Атанасова – началник отдел „Управление на собствеността“.

- Инвестиции и строителство:

	1.ОТНОСНО: Писмо от НИП във връзка с изграждане на Учебен комплекс в имот – публична държавна собственост, находящ се в гр. Банкя, ул. „Стефан Стамболов“ № 4.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

1.1.ПРИЕМА доклада на инж. Стоянка Георгиева – главен  експерт в отдел „Инвестиции и строителство“, дирекция „Управление на собствеността на съдебната власт“.
1.2. ПРИЕМА за необходимо и целесъобразно изготвяне на инвестиционен проект – заснемане за възстановяване на строителни книжа за сгради, изградени в имот – публична държавна собственост, предоставен за ползване на НИП, находящ се в гр. Банкя, ул. „Стефан Стамболов“ № 4 с прогнозна стойност в размер на 35 600,00 лв. с ДДС, определена след проведена от НИП пазарна консултация. Средствата представляват капиталов разход, относим към § 51-00 „Основен ремонт на ДМА“. 
Мотиви: В Инвестиционната програма на ВСС е заложен обект: „Реконструкция и ремонт на имот, находящ се в гр. Банкя за нуждите на НИП“ със сметна стойност в размер на 14 200 000 лева.
За реализиране на заложения обект в Инвестиционната програма и инвестиционните намерения за имота, е необходимо по реда на чл. 145, ал.5 от ЗУТ да бъде изготвен инвестиционен проект за заснемане за възстановяване на строителни книжа за сградите в имота, след което да бъде изготвен инвестиционен проект за всички необходими СМР за тяхната реконструкция и ремонт за нуждите на НИП. В резултат на проведена пазарна консултация, прогнозната стойност за изготвяне на проект за заснемане за възстановяване на строителни книжа е определена в размер на 29 666,66 лева без включен ДДС, или 35 600,00 лева с ДДС.

1.3.	ВЪЗЛАГА на дирекция „УССВ“ да включи обекта по т. 1.2 в Инвестиционната програма на Висшия съдебен съвет за 2023 г.
1.4.ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност във връзка с искането на НИП за осигуряване на финансови средства в размер на 35 600,00 лв. с ДДС за изготвяне на инвестиционен проект – заснемане за възстановяване на строителни книжа за сгради, изградени в имот – публична държавна собственост, предоставен за ползване от НИП, находящ се в гр. Банкя, ул. „Стефан Стамболов“ № 4.  
1.5. Предлага на Пленума на ВСС да приеме следното решение:
1. ВЪЗЛАГА на директора на Националния институт на правосъдието да упражни правомощията си на възложител по чл. 5, ал. 2, т. 13 от ЗОП във връзка с изготвяне на инвестиционен проект – заснемане за възстановяване на строителни книжа за сгради, изградени в имот – публична държавна собственост, предоставен за ползване на НИП, находящ се в гр. Банкя, ул. „Стефан Стамболов“ № 4“, лично или чрез определено длъжностно лице по реда на чл. 7, ал.1 от ЗОП. 
2. УПЪЛНОМОЩАВА директора на Националния институт на правосъдието да представлява Висшия съдебен съвет, в качеството му на възложител по ЗУТ, пред съответните държавни и общински органи, експлоатационни дружества и други, като подава заявления, получава документи, съгласува документация и сключва договори и др., във връзка с изготвяне на инвестиционен проект – заснемане за възстановяване на строителни книжа за сгради, изградени в имот – публична държавна собственост, находящ се в гр. Банкя, ул. „Стефан Стамболов“ № 4, с право да преупълномощава служители от НИП и трети лица.
3. ИЗПРАЩА решението на директора на Националния институт на правосъдието, за сведение и изпълнение.
1.6. ВНАСЯ предложението по т. 1.5 като редовна точка в следващо редовно заседание на Пленума на ВСС.
1.7. ИЗПРАЩА решението по т. 1 от настоящия протокол на директора на Националния институт на правосъдието, за сведение.

	2.ОТНОСНО: Справка за размера на усвоените средства по обекти по § 51-00 „Основен ремонт на ДМА“ към 31.03.2023 г.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

2.1. ПРИЕМА за сведение справка за размера на усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.03.2023 г.
2.2. ВНАСЯ справката за размера на усвоените средства по обекти от органите на съдебната власт по § 51-00 „Основен ремонт на ДМА" като редовна точка в следващо заседание на Пленума на ВСС.

-	Текущи ремонти:

	3.ОТНОСНО: Писмо от административния ръководител на Районен съд – Дулово за осигуряване на финансови средства за закупуване и монтаж на охранителна бариера на служебен паркинг към сграда на РС – Дулово.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	3.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“. 
	3.2.ПРИЕМА за необходимо и целесъобразно доставка и монтаж на физическа бариера към подхода на служебния паркинг в размер на 5 241,00 лв. с ДДС на Районен съд /РС/ – Дулово, ул. „Васил Левски“ № 12, гр. Дулово, съгласно представената оферта от административния ръководител на съда.

Мотиви: В протокол рег. № 758/06.04.2023 г. на ГД „Охрана“ от извършено охранително обследване на сградата на РС – Дулово са описани мероприятия за подобряване на сигурността на сградата. Доставката и монтажа на физическа бариера към подхода на служебния паркинг на РС – Дулово, ще осигури контролиран достъп на пребиваването на моторни превозни средства(МПС) на служебния паркинг и ще се обособи прилежаща зона за сигурност около сградата. Работите по доставката и монтажа на бариерата попада в обхвата на чл. 12 от Правила за планирането, осигуряването на средства и извършването на текущ ремонт на сградния фонд на съдебната власт (Правилата) и §1 от Допълнителните разпоредби към тях.

Справка за отпуснатите средства
на Районен съд – Дулово за периода 2018 г. – 2023 г.

година	Корекция на бюджета на ОСВ за извършване на текущ ремонт	Вид на текущия ремонт	
2018	0,00 лв.	няма	
2019	24 386,00 лв.	текущ ремонт на санитарни възли	
2020	0,00 лв.	няма	
2021	47 018,40 лв.	СРР стени и тавани по коридор, мазилки, шпакловки, боя	
2022	7 772,58 лв.
18 720,00 лв.	Ремонт на кабинета на Председателя.
Подмяна 36 бр. врати.		
2023	0,00 лв.
4 000,00 лв.	Няма заявени текущи ремонти за 2023 г.
Тестване и проверка на ел.инсталацията	

3.3. ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност във връзка с искането за осигуряване на финансови средства в размер на 5 241,00 лв. с ДДС от РС – Дулово за доставка и монтаж на физическа бариера към подхода на служебния паркинг на съда.
3.4. ВЪЗЛАГА на административния ръководител на РС – Дулово, във връзка с останалите мероприятия за подобряване на сигурността, описани в протокол рег. № 758/06.04.2023 г. на ГД „Охрана“ от охранително обследване на сградата на съда, да предприеме действия относно осигуряването на:
- необходимите документи, съгласно чл. 5 от Правилата, за предписаните мерки, които могат да бъдат заявени като текущ ремонт за изпълнение през 2024 г. 
- определяне на предписаните мерки, които трябва да бъдат планирани  и изпълнени като основен ремонт, както и размера на тяхната прогнозна стойност.
Получената информация да предостави на дирекция „Управление на собствеността на съдебната власт“ за предприемане на последващи действия.
3.5. ВЪЗЛАГА на дирекция „Управление на собствеността на съдебната власт“ да подготви писмо за предоставяне на информация от ГД „Охрана“ за изясняване на мотивите за изпълнение на мерките по т. 1, т. 3 и т. 10, описани в протокол рег. № 758/06.04.2023 г., за сметка на ГД „Охрана“. 
3.6. ИЗПРАЩА решението на административния ръководител на РС – Дулово за сведение и изпълнение.

   4.ОТНОСНО: Писмо от административния ръководител на Районен съд – Раднево за осигуряване на финансови средства за подмяна на входни врати на Съдебната палата в гр. Раднево.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	4.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“. 
	4.2.ПРИЕМА за необходимо и целесъобразно, неотложна подмяна на съществуващите двукрили остъклени портални врати на входа на Съдебна палата – Раднево на ул. „Тачо Даскалов“ № 1 с нови, на стойност в размер на 5 360,00 лв. с ДДС, съгласно представената оферта от административния ръководител на съда.

Мотиви: Констатирано е напукване на остъкляването на съществуващата двукрила портална входна врата. След оглед от специалисти е установено, че алуминиевата рамка на входната врата е морално и физически остаряла, с напрежение върху нея, което е довело до пропукването на остъклената част. Остъкляването е с нарушена цялост и представлява заплаха за здравето и живота на работещите в сградата и посетителите, преминаващи през входните врати и в непосредствена близост до тях. Ремонтните работи попадат в обхвата на чл. 12 и §1 от Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).

Справка за отпуснатите средства
на РС – Раднево за периода 2018 г. – 2023 г.

година	Корекция на бюджета на ОСВ за извършване на текущ ремонт	Вид на текущия ремонт	
2018	3 678,00 лв.	авариен текущ ремонт на санитарни възли 	
2019	0,00 лв.	няма	
2020	0,00 лв.	няма	
2021	0,00 лв.	няма	
2022	0,00 лв.	няма	
2023	0,00 лв.	Няма заявени текущи ремонти за 2023 г.	

4.3. ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност във връзка с искането за осигуряване на финансови средства в размер на 5 360,00 лв. с ДДС от РС – Раднево за доставка и монтаж на нови двукрили остъклени портални входни врати в сградата на Съдебна палата – Раднево.
4.4. ИЗПРАЩА решението на административния ръководител на РС – Раднево за сведение и изпълнение.

	- Управление на собствеността:

5.ОТНОСНО: Проект на решение за упълномощаване на представляващия ВСС да отправи искане до председателя на Общински съвет – Варна и Кмета на община Варна за изразяване на становище относно възможността за обявяване на имот – публична общинска собственост, находящ се в гр. Варна, ул. „Алеко Константинов“ № 2, за имот – частна общинска собственост и придобиването му чрез акт за дарение от ВСС, за нуждите на Районна прокуратура – Варна към Окръжна прокуратура – Варна.  
Приложение: Доклад от Мая Атанасова – началник отдел „Управление на собствеността“, дирекция „Управление на собствеността на съдебната власт“ към АВСС.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

5.1. ПРИЕМА доклада от Мая Атанасова – началник отдел „Управление на собствеността“, дирекция „Управление на собствеността на съдебната власт“ в АВСС.
5.2. ПРЕДЛАГА на Пленума на Висшия съдебен съвет да вземе следното решение:
	1. УПЪЛНОМОЩАВА представляващия ВСС да отправи искане до председателя на Общински съвет – Варна и Кмета на община Варна за изразяване на становище относно възможността за обявяване на имот – публична общинска собственост, находящ се в гр. Варна, ул. „Алеко Константинов“ № 2, за имот – частна общинска собственост и придобиването му чрез акт за дарение от ВСС, за нуждите на Районна прокуратура – Варна към Окръжна прокуратура – Варна.  
 2. ИЗПРАЩА решението на главния прокурор на Република България на разпореждане и на административния ръководител на Окръжна прокуратура – Варна за сведение.
5.3. ВНАСЯ предложението като редовна точка в следващо редовно заседание на Пленума на ВСС.
6.ОТНОСНО: Решение на Жилищна комисия към Пленума на ВСС по протокол  № 5/26.04.2023 г. 
Приложение: Доклад от Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

             6.1.ПРИЕМА за сведение решението по т. 1.2 от протокол № 5/26.04.2023г. на Жилищна комисия към Пленума на ВСС, за сключване на допълнително споразумение към договор за наем № 93-00-244/11.05.2015 г., сключен между Министерство на правосъдието и …………………, изменен с допълнителни споразумения с № № ВСС - 1933/12.02.2019 г., ВСС - 4655/18.05.2020 г., ВСС - 8252/17.05.2021 г. и ВСС - 8252/12.05.2022 г., за продължаване на наемното правоотношение с още 1 година, считано от 12.05.2023 г., като останалите клаузи по договора остават непроменени.
	6.2.ВЪЗЛАГА на дирекция „Управление на собствеността на съдебната власт“ да изготви допълнително споразумение към договор за наем № 93-00-244/11.05.2015 г., сключен между Министерство на правосъдието и …………….., изменен с допълнителни споразумения с № № ВСС - 1933/12.02.2019 г., ВСС - 4655/18.05.2020 г., ВСС - 8252/17.05.2021 г. и ВСС - 8252/12.05.2022 г. за продължаване на наемното правоотношение с още 1 година, считано от 12.05.2023 г., като останалите клаузи по договора остават непроменени.
	6.3.При публикуване на протокола на КУС на интернет страницата на ВСС да се заличат личните данни на заявителя.		

ЧЛЕН НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/
                                              ОЛГА КЕРЕЛСКА